PMIndiaData/PMIndiaSum huggingface dataset:
ઉત્તરપ્રદેશ,  નોઈડામાં ‘સ્ટેન્ડ અપ ઈન્ડિયા’ના શુભારંભ પ્રસંગે પ્રધાનમંત્રી શ્રીના સંબોધનનો મૂળપાઠ

વિશાળ સંખ્યામાં પધારેલા મારા ભાઈઓ અને બહેનો, આજે બાબુ જગજીવનરામ જી ની જન્મજયંતિ છે. ઘણાં વર્ષો સુધી રાષ્ટ્રની સેવામાં તેમણે પોતાનું જીવન વાપરી નાંખ્યું. તેમના જન્મ દિવસને સમતા દિવસ તરીકે પણ યાદ કરવામાં આવે છે. દલિત કુટુંબમાં જન્મ લઈને રાષ્ટ્રનું ગૌરવ વધારવામાં તેમણે અથાગ પુરૂષાર્થ કર્યો, પરિશ્રમ કર્યો. તેમણે સામાજિક સ્થિતિને ક્યારેય આડે આવવા દીધી નહીં. એવા જગજીવનરામ જી ની જન્મજયંતિએ આજે ભારત સરકાર સ્ટેન્ડ અપ કાર્યક્રમ લોન્ચ કરી રહી છે. બાબુ જગજીવનરામ જીની એક વિશેષતા એ પણ રહી છે કે તેઓ હંમેશા મેરિટના આગ્રહી રહ્યા. સ્કોલરશીપ પણ તેઓ મેરિટ પર લેવાનો આગ્રહ રાખતા હતાં. મેરિટ પર જે ના મળે, તેને લેવાનો ઈન્કાર કરતા હતા અને ઘણાં ઓછા લોકોને ખબર હશે કે ભારતે જે પ્રથમ કૃષિ ક્રાંતિ agriculture revolution કરી હતી ત્યારે આપણા દેશના કૃષિ પ્રધાન બાબુ જગજીવનરામ જી હતાં. ઘણાં ઓછા લોકોને ખબર હશે કે 1971ના યુદ્ધમાં ભારતે જે વિજય પ્રાપ્ત કર્યો હતો, તે સમયે ભારતના સંરક્ષણ પ્રધાન બાબુ જગજીવનરામ જી હતાં. પરંતુ એવું કોઈ કારણ રહ્યું દેશમાં કે આવા પ્રકારની સેવાઓને, આવા મહાપુરુષોના યોગદાનને લગભગ ઈતિહાસમાં ભૂલાવી દેવામાં આવ્યા છે. અમે એવા મતના છીએ કે રાજકીય વિચારધારા જે કંઈ હોય, પરંતુ દેશ માટે જીવનારા-મરનારા આપણા સૌ માટે આદરણીય હોય છે, આપણા સૌના માટે પ્રેરક હોય છે. કદાચ બાબુ જગજીવનરામ જીની જન્મજયંતિએ અગાઉ ક્યારેય ભારત સરકારે કોઈ કાર્યક્રમ લોન્ચ કર્યો હોય, એ લગભગ મારી સમૃતિમાં નથી પરંતુ મને આજે ગૌરવ થાય છે અને તેનું એક બહુ મોટું કારણ પણ છે, કેમ કે અમે એક યોજના બનાવી. યોજના એ બનાવી કે આપણા જે આદિવાસી ભાઈ-બહેન છે, આપણા જે દલિત ભાઈ-બહેન છે, તેઓ ક્યાં સુધી નોકરીની રાહ જોયા કરશે અને સરકાર પણ કેટલાને નોકરી આપી શકશે અને જો આ જો આવી જ પરિસ્થિતિ રહેશે તો સમાજના દલિતો, પીડિતો, શોષિતો, વંચિતો, આ મારા ભાઈઓનું શું થશે , એ નવયુવાનોનું શું થશે? મારો એ વિશ્વાસ છે કે પરમાત્માએ જે શક્તિ અને સામર્થ્ય, જે સમજ અને કૌશલ્ય આપણને આપ્યું છે એવું જ મારા આ દલિત પરિવારોને પણ આપ્યું છે અને મારા આ આદિવાસી પરિવારોને પણ આપ્યું છે. પરંતુ આપણે એ લોકો છીએ જેમને તક મળી છે અને તેઓ એવા લોકો છે જેમને તક મળી નથી. જો તક મળવાને લીધે આપણે કંઈ કરી શકીએ છીએ, તો તક મળે ત્યારે મારા દલિત અને આદિવાસી ભાઈ-બહેન પણ એટલું જ ઉત્તમ કામ કરી શકે છે અને દેશને ઘણું યોગદાન આપી શકે છે. અને તેથી જ, જીવનના દરેક ક્ષેત્રે સમાજના છેવાડે બેઠેલો જે વ્યક્તિ છે, તેને આગળ આવવાની તક મળવી જોઈએ. તેણે કોઈની દયા પર જીવવા માટે લાચાર નહીં બનવું જોઈએ. જો તે પોતાના પુરૂષાર્થથી, પોતાના પરિશ્રમથી, સાહસ કરવા તૈયાર હોય, તેની પાસે બુદ્ધિ છે, ક્ષમતા છે ત્યારે થોડી પણ સુવિધા મળી જાય તો તે એક નવીન, ભવ્ય, સ્વપ્નોને સાકાર કરનાર પોતાના જીવનને આગળ લઈ જઈ શકે છે અને એવા જ એક વિચારમાંથી આ સ્ટેન્ડ અપ ઇન્ડિયાની કલ્પના આવી. 15 ઓગસ્ટના રોજ લાલ કિલ્લા પરથી મેં જાહેરાત કરી હતી – ‘
પ્રધાનમંત્રીએ ભારતીય કોસ્ટ ગાર્ડ પરિવારને તેમના સ્થાપના દિવસ પર શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ ભારતીય કોસ્ટ ગાર્ડ પરિવારને તેમના સ્થાપના દિવસ પર શુભેચ્છાઓ પાઠવી છે. એક ટ્વિટમાં, પ્રધઘાનમંત્રીએ કહ્યું; "ભારતીય કોસ્ટ ગાર્ડ પરિવારને તેમના સ્થાપના દિવસ પર શુભેચ્છાઓ. મહાન વ્યૂહાત્મક મહત્વની સંસ્થા, અમારા કોસ્ટ ગાર્ડ એ વ્યાવસાયિકોની ઉત્કૃષ્ટ ટીમ છે, જેઓ અમારા દરિયાકિનારાને નિશ્ચિતપણે સુરક્ષિત કરે છે અને માનવતાવાદી પ્રયાસોમાં પણ મોખરે છે."
પ્રધાનમંત્રી શ્રી 29મી માર્ચે માતુઆ ધર્મ મહા મેળાને સંબોધિત કરશે

શ્રી શ્રી હરિચંદ ઠાકુર જીની 211મી જન્મજયંતી નિમિત્તે, પ્રધાનમંત્રી શ્રી નરેન્દ્ર મોદી 29મી માર્ચે સાંજે 4:30 વાગ્યે વિડીયો કોન્ફરન્સિંગ દ્વારા શ્રીધામ ઠાકુરનગર, ઠાકુરબારી, પશ્ચિમ બંગાળ ખાતે માતુઆ ધર્મ મહા મેળા 2022ને સંબોધિત કરશે. શ્રી શ્રી હરિચંદ ઠાકુરજીએ આઝાદી પૂર્વેના યુગમાં અવિભાજિત બંગાળમાં ઉત્પીડિત, દલિત અને વંચિત લોકોની સુધારણા માટે પોતાનું જીવન સમર્પિત કર્યું હતું. તેમના દ્વારા શરૂ કરાયેલ સામાજિક અને ધાર્મિક ચળવળ 1860માં ઓરકાંડી (હવે બાંગ્લાદેશમાં)થી શરૂ થઈ અને માતુઆ ધર્મની રચના તરફ દોરી ગઈ. અખિલ ભારતીય મતુઆ મહાસંઘ દ્વારા 29મી માર્ચથી 5મી એપ્રિલ 2022 દરમિયાન માતુઆ ધર્મ મહા મેળા 2022નું આયોજન કરવામાં આવ્યું છે.
પ્રધાનમંત્રીએ હવાઇદળના વડા દ્વારા આયોજિત ‘એટ હોમ’ અભિવાદન સમારોહમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં હવાઇદળના વડા દ્વારા આયોજિત ‘એટ હોમ’ અભિવાદન સમારોહમાં ભાગ લીધો હતો. અહીં પ્રધાનમંત્રીએ ‘આઇએએફ ઇનોવેશન ડિસ્પ્લે’ પ્રદર્શનની મુલાકાત લીધી હતી. આ પ્રદર્શનનો વિષય હતો ‘નવાચાર અને સ્વદેશીકરણ દ્વારા આત્મનિર્ભરતા.’ પ્રધાનમંત્રીએ ભારતીય હવાઇદળના માર્શલ શ્રી અર્જન સિંહની સ્મૃતિમાં ટપાલ ટિકિટ પણ પ્રસિદ્ધ કરી હતી.
પ્રધાનમંત્રીએ એમપાવર્ડ ગ્રૂપ સાથેની બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે દેશમાં કોવિડ-19ને પ્રતિસાદ આપવા માટેની વિવિધ પ્રવૃત્તિઓના અમલને સુનિશ્ચિત કરવા અને આયોજન માટે સક્ષમ જૂથની સંયુક્ત બેઠકની અધ્યક્ષતા કરી હતી. પ્રધાનમંત્રીએ શ્રેણીબદ્ધ ટ્વીટ કરીને લખ્યું હતું કે, તેમણે હોસ્પિટલો, ઉચિત આઇસોલેશન અને ક્વારેન્ટાઇન સુવિધાઓની ઉપલબ્ધતા તેમજ રોગ પર નજર રાખવા, પરીક્ષણ કરવા અને મહત્ત્વપૂર્ણ સારવારની તાલીમની દેશવ્યાપી તૈયારીની સમીક્ષા કરી હતી તેમજ સંબંધિત જૂથો અને અધિકારીઓને પીપીઇ, માસ્ક, ગ્લોવ્સ અને વેન્ટિલેટર્સ જેવી તમામ આવશ્યક તબીબી સાધનસામગ્રીની પર્યાપ્ત ઉત્પાદન, ખરીદી અને ઉપલબ્ધતા સુનિશ્ચિત કરવાની સૂચના પણ આપી છે.
સંસદ 2021ના ચોમાસુ સત્રની શરૂઆતમાં પ્રધાનમંત્રીના નિવેદનનો મૂળપાઠ

સાથીઓ બધાનું સ્વાગત છે અને હું આશા રાખું છું કે તમે બધાએ રસીનો ઓછામાં ઓછો એક ડોઝ લીધો હશે. પરંતુ તે છતાં, હું સૌ મિત્રોને પ્રાર્થના પણ કરું છું, ગૃહના બધા સાથીઓને પણ કોરોના પ્રોટોકોલને અનુસરવા સહયોગ આપવા વિનંતી કરું છું. હવે આ રસી બાહુ પર લગાડવામાં આવે છે, અને જ્યારે આ રસી બાહુ ઉપર લગાવવામાં આવે છે, ત્યારે દરેક બાહુબલી બની જાય છે. અને કોરોના સામે લડવા માટે બાહુબલી બનવાનો એકમાત્ર રસ્તો છે તમારા બાહુ (હાથ) પર એક રસી મુકાવી દેવી. કોરોના સામેની લડતમાં અત્યાર સુધીમાં 40 કરોડથી વધુ લોકો બાહુબલી બની ગયા છે. આ કાર્યને ખૂબ જ ઝડપી ગતિએ આગળ વધારવામાં આવી રહ્યું છે. આ રોગચાળો એ એક મહામારી છે જેણે આખી દુનિયાને ઘેરી લીધી છે, સમગ્ર માનવ જાતિને ઘેરી લીધી છે. અને તેથી જ આપણે ઇચ્છીએ છીએ કે સંસદમાં પણ આ રોગચાળા વિશે સાર્થક ચર્ચા થવી જોઈએ, તેને મહત્ત્વનું પ્રાધાન્ય આપતા ચર્ચા થવી જોઈએ અને તમામ વ્યવહારુ સૂચનો બધા માનનીય સાંસદ દ્વારા મળવા જોઈએ જેથી રોગચાળો સામેની લડતમાં નવીનતા આવી શકે, કેટલીક ખામીઓ રહી ગઈ હોય તો તેને પણ સુધારી શકાય અને આ લડતમાં બધા સાથે મળીને આગળ વધી શકે છે. મેં તમામ નેતાઓને પણ વિનંતી કરી છે કે જો તેઓ આવતીકાલે સાંજે સમય લેશે, તો હું તેમને પણ રોગચાળાને લગતી તમામ વિગતવાર માહિતી આપવા માંગું છું. અમે ગૃહની સાથે-સાથે ગૃહની બહાર તમામ નેતાઓ સાથે ચર્ચા કરવા માંગીએ છીએ કારણ કે હું સતત મુખ્યમંત્રીઓને મળી રહ્યો છું. તમામ પ્રકારની ચર્ચાઓ વિવિધ મંચોમાં થઈ રહી છે. તેથી હું ફ્લોર નેતાઓ પાસેથી પણ ઇચ્છું છું કે ગૃહ ચાલે છે, તો ત્યાં કોઈ અનુકૂળ હશે, રૂબરૂ વિશે મળીને વાત કરીશું. સાથીઓ, આ ગૃહ પરિણામકારી હોય, અર્થપૂર્ણ ચર્ચા માટે સમર્પિત હોય, દેશના લોકો ઇચ્છે છે તેવા જવાબો આપવા માટે સરકાર સંપૂર્ણ રીતે તૈયાર છે. હું તમામ માનનીય સાંસદો, તમામ રાજકીય પક્ષોને આગ્રહ કરું છું કે તેઓ તીક્ષ્ણમાં તીક્ષ્ણ પ્રશ્નો પૂછે, ધારદાર પ્રશ્નો પૂછે પણ શાંત વાતાવરણમાં સરકારને જવાબ આપવા તક પણ આપે. જેથી જનતા જનાર્દનની સામે સત્ય લાવવાથી લોકશાહીને પણ શક્તિ મળે, લોકોનો આત્મવિશ્વાસ પણ વધે અને દેશની પ્રગતિની ગતિને પણ વેગ મળે. સાથીઓ, આ સત્રની અંદરની વ્યવસ્થા પહેલા જેવી નથી, સૌ સાથે બેસીને કામ કરવા જઈ રહ્યા છે, કેમ કે લગભગ દરેકને રસી આપવામાં આવી છે. હું ફરી એકવાર આપ સૌ સાથીઓનો ખૂબ ખૂબ આભાર માનું છું અને તમારી પોતાની સંભાળ રાખવા વિનંતી કરું છું. અને ચાલો આપણે બધા સાથે મળીને દેશની આશાઓ અને આકાંક્ષાઓ પૂર્ણ કરવા કાર્ય કરીએ. ખૂબ ખૂબ આભાર સાથીઓ.
મંત્રીમંડળે ભારત અને સાયપ્રસ વચ્ચે મર્ચન્ટ શિપિંગ પર થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે એપ્રિલ, 2017માં ભારત અને સાયપ્રસ વચ્ચે મર્ચન્ટ શિપિંગ પર થયેલી સમજૂતીને કાર્યોત્તર મંજૂરી આપી હતી. મર્ચન્ટ શિપિંગમાં સમજૂતી બંને દેશો વચ્ચે દરિયાઈ વેપારના વિકાસમાં અવરોધરૂપ બની શકે તેવા કોઈ પણ પરિબળને દૂર કરવા સહકાર આપવા માટેનો માર્ગ મોકળો કરશે. એમઓયુ બંને દેશો વચ્ચે અને ત્રીજા દેશોમાંથી પણ ચીજવસ્તુઓના પરિવહનમાં સહભાગીતાને પ્રોત્સાહન આપશે. એમઓયુ રોજગારી માટે સહકાર વધારવા, કામની શરતો સુધારવા અને એકબીજાના જહાજો પર નાવિકોના કલ્યાણ માટે સહકાર વધારશે.
પાકિસ્તાનના પ્રધાનમંત્રીએ ભારતના પ્રધાનમંત્રીને ફોન કર્યો

પાકિસ્તાનના પ્રધાનમંત્રી મોહમ્મદ નવાઝ શરીફે આજે બપોરે પ્રધાનમંત્રી શ્રી નરેન્દ્ર મોદીને ફોન કરીને પઠાનકોટ એરબેઝ પર થયેલા આતંકી હુમલા અંગે ચર્ચા કરી હતી. પ્રધાનમંત્રી શ્રી મોદીએ પઠાનકોટ આતંકી હુમલા માટે જવાબદાર લોકો અને સંસ્થાઓ સામે ત્વરિત અને કડક પગલા ભરવાની જરૂરિયાત પર ભાર મુક્યો હતો. આ સંદર્ભમાં સ્પષ્ટ અને પગલા ભરી શકાય તેવી માહિતી પાકિસ્તાનને પૂરી પાડવામાં આવી છે. પ્રધાનમંત્રી નવાઝ શરીફે પ્રધાનમંત્રી શ્રી મોદીને આશ્વાસન આપ્યું હતું કે તેમની સરકાર આતંકવાદીઓ વિરુદ્ધ ત્વરિત અને નિર્ણયાત્મક કાર્યવાહી કરશે.
પ્રધાનમંત્રી 16મી નવેમ્બરે યુપીની મુલાકાત લેશે અને પૂર્વાંચલ એક્સપ્રેસ વેનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 16મી નવેમ્બર, 2021ના રોજ ઉત્તર પ્રદેશની મુલાકાત લેશે અને સુલતાનપુર જિલ્લાના કરવલ ખેરી ખાતે બપોરે 1:30 વાગ્યે પૂર્વાંચલ એક્સપ્રેસ વેનું ઉદ્ઘાટન કરશે. ઉદ્ઘાટન પછી, વડા પ્રધાન કટોકટીની સ્થિતિમાં ભારતીય વાયુસેનાના લડાયક વિમાનોના લેન્ડિંગ/ટેક-ઓફને સક્ષમ કરવા માટે સુલતાનપુર જિલ્લામાં એક્સપ્રેસવે પર બાંધવામાં આવેલી 3.2 કિમી લાંબી એરસ્ટ્રીપ પર ભારતીય વાયુસેના દ્વારા એર શોના સાક્ષી પણ બનશે. પૂર્વાંચલ એક્સપ્રેસ વે 341 કિલોમીટર લાંબો છે. તે લખનૌ-સુલતાનપુર રોડ (એનએચ–731) પર સ્થિત ગામ ચૌદસરાઈ, જિલ્લો લખનૌથી શરૂ થાય છે અને યુપી–બિહાર સરહદથી 18 કિમી પૂર્વમાં નેશનલ હાઈવે નંબર 31 પર સ્થિત હૈદરિયા ગામ પર સમાપ્ત થાય છે. એક્સપ્રેસ વે 6-લેન પહોળો છે જેને ભવિષ્યમાં 8-લેન સુધી વધારી શકાય છે. આશરે રૂ. 22500 કરોડના અંદાજિત ખર્ચે બાંધવામાં આવેલો, પૂર્વાંચલ એક્સપ્રેસ વે ઉત્તર પ્રદેશના પૂર્વ ભાગ ખાસ કરીને લખનૌ, બારાબંકી, અમેઠી, અયોધ્યા, સુલતાનપુર, આંબેડકર નગર, આઝમગઢ, મઉ અને ગાઝીપુર જિલ્લાના આર્થિક વિકાસને વેગ આપશે.
પ્રધાનમંત્રી મસૂરીમાં એલબીએસએનએએની બે દિવસની મુલાકાતે; 92મા ફાઉન્ડેશન કોર્સમાં તાલીમ પામી રહેલા અધિકારીઓ સાથે ચર્ચા કરી

પ્રધાનમંત્રી શ્રી નરેન્દ્ર મોદી આજે ઉત્તરાખંડનાં મસૂરીમાં લાલબહાદુર શાસ્ત્રી નેશનલ એકેડમી ઓફ એડમિનિસ્ટ્રેશન (એલબીએસએનએએ)માં 92માં ફાઉન્ડેશન કોર્સનાં 360 તાલીમી અધિકારીઓને મળ્યાં હતાં અને તેમની સાથે ચર્ચા કરી હતી. તેઓ એલબીએસએનએએની બે દિવસની મુલાકાતે છે. તેમણે તાલીમી અધિકારીનાં ચાર જૂથ સાથે અનૌપચારિક ચર્ચા કરી હતી. લગભગ ચાર કલાક ચાલેલી ચર્ચામાં વિવિધ મુદ્દાઓ પર વાતચીત થઈ હતી. તેમાં પ્રધાનમંત્રીએ તાલીમી અધિકારીઓને નિડર અને મુક્ત મને તેમનાં વિચારો વ્યક્ત કરવા જણાવ્યું હતું. વહીવટ, શાસન, ટેકનોલોજી અને નીતિનિર્માણ જેવા વિવિધ વિષયો પર ચર્ચા થઈ હતી. પ્રધાનમંત્રીએ તાલીમી અધિકારીને શાસનનાં વિવિધ મુદ્દાનો અભ્યાસ કરવા અને સંશોધન કરવા પ્રોત્સાહન આપ્યું હતું, જેથી તેઓ આ મુદ્દાઓને સારી રીતે સમજી શકે. તેમણે રાષ્ટ્રીય વિઝન વિકસાવવા તેમના માટેની જરૂરિયાત પર ભાર મૂક્યો હતો. આ ચર્ચામાં બધાએ એકબીજાનાં અનુભવો વહેંચ્યાં હતાં. તેમણે એકેડમીનાં ફેકલ્ટી સભ્યો સાથે ચર્ચા કરી હતી, જેમણે પ્રધાનમંત્રીને ભારતીય સનદી અધિકારીઓને તાલીમ આપવાની કામગીરીનો ચિતાર રજુ કર્યો હતો. પ્રધાનમંત્રીએ એલબીએસએનએએમાં અત્યાધુનિક ગાંધી સ્મૃતિ લાઇબ્રેરીની મુલાકાત પણ લીધી હતી. તેમણે તાલીમી અધિકારી દ્વારા રજુ કરાયેલા ટૂંકા સાંસ્કૃતિક કાર્યક્રમમાં પણ ભાગ લીધો હતો. આ અગાઉ પ્રધાનમંત્રીએ એકેડમીમાં આવતા સરદાર વલ્લભભાઈ પટેલ અને ભૂતપૂર્વ પ્રધાનમંત્રી લાલબહાદુર શાસ્ત્રીની પ્રતિમાઓને પુષ્પાંજલિ આપી હતી. આ વાતચીત દરમિયાન મંત્રીમંડળીય સચિવ શ્રી પી કે સિંહા અને એલબીએસએનએએનાં નિદેશક શ્રીમતી ઉપમા ચૌધરી ઉપસ્થિત રહ્યાં હતાં.
મંત્રીમંડળે યુનિયન પબ્લિક સર્વિસ કમિશન અને ભૂટાનની રૉયલ સિવિલ સર્વિસ કમિશન વચ્ચે સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષમાં કેન્દ્રિય મંત્રીમંડળે યુનિયન પબ્લિક સર્વિસ કમિશન (યુપીએસસી-સંઘ લોક સેવા આયોગ) અને ભૂટાનની રૉયલ સિવિલ સર્વિસ કમિશન (આરસીએસસી) વચ્ચે સમજૂતી કરાર (એમઓયુ)ને લીલી ઝંડી આપી દીધી છે. આ એમઓયુ આરસીએસસી અને યુપીએસસી વચ્ચેના હાલના સંબંધને મજબૂત કરશે. તે ભરતીના ક્ષેત્રમાં બંને પક્ષોના અનુભવ અને કુશળતાનું આદાન પ્રદાન કરશે. ભારત અને ભૂટાન એમ બંને દેશોના પબ્લિક સર્વિસ કમિશન વચ્ચેના સંસ્થાકીય જોડાણને વિકસાવવા યુપીએસસી અને આરસીએસસી, ભૂટાન વચ્ચેના એમઓયુ પર હસ્તાક્ષર કરવામાં આવશે. બંને સંસ્થાઓ સામાન્ય વિચારોનું આદાનપ્રદાન કરશે. સહકારના ક્ષેત્રોમાં નીચેની બાબતો સામેલ છેઃ અ) ભરતી અને પસંદગી, સંસાધનરૂપ વ્યક્તિઓનું આદાનપ્રદાન તથા સંલગ્નતા અને તાલીમ કાર્યક્રમો મારફતે બંને પક્ષોના અધિકારીઓ અને કર્મચારીઓની વ્યાવસાયિક કુશળતાઓ વિકસાવવા જેવી સિવિલ સર્વિસ સાથે સંબંધિત બાબતોમાં અનુભવ અને કુશળતા વહેંચવી. બ) પરીક્ષાની પ્રક્રિયાઓ, કમ્પ્યુટર આધારિત ભરતીની પરીક્ષાઓ અને કસોટીઓ, કેસની ત્વરિત ચકાસણી અને ઝડપી નિકાલ માટે સિંગલ વિન્ડો સિસ્ટમમાં અનુભવની વહેંચણી, લાયકાત આધારિત કર્મચારી વ્યવસ્થા વગેરેમાં ઇન્ફોર્મેશન ટેકનોલોજી (આઇટી)ના ઉપયોગ પર કુશળતાની વહેંચણી. ક) અધિકૃત સત્તાઓ હેઠળ વિવિધ પદો માટે ભરતીમાં જુદી જુદી સરકારી સંસ્થાઓ દ્વારા અનુસરવામાં આવેલી પ્રક્રિયાઓ અને પદ્ધતિઓની ચકાસણી પર અપનાવવામાં આવેલી રીતો પર અનુભવોની વહેંચણી. ડ) રેકોર્ડ, સંગ્રહ અને ઐતિહાસિક દસ્તાવેજોનું ડિજિટાઇઝેશન. પૃષ્ઠભૂમિ: અગાઉ યુપીએસસીએ કેનેડા અને ભૂટાનના પબ્લિક સર્વિસ કમિશન સાથે એમઓયુ પર હસ્તાક્ષર કર્યા હતા.
ભારતીય રમતોના ઈતિહાસમાં ટોક્યો પેરાલિમ્પિકનું હંમેશા વિશિષ્ટ સ્થાન રહેશેઃ પીએમ

પ્રધાનમંત્રી શ્રી નરેન્દ્ર મોદીએ કહ્યું છે કે ભારતીય રમતોના ઈતિહાસમાં ટોક્યો પેરાલિમ્પિકનું હંમેશા વિશિષ્ટ સ્થાન રહેશે. તેમણે કહ્યું કે આપણા દળનો પ્રત્યેક સભ્ય એક ચેમ્પિયન અને પ્રેરણાનો સ્ત્રોત છે. પ્રધાનમંત્રીએ ખેલાડીઓને સતત સમર્થન આપવા માટે આપણા એથ્લીટ્સના કોચ, સહયોગી સ્ટાફ તથા પરિવારોની પ્રશંસા કરી. તેમણે જાપાનના લોકો, ખાસ કરીને ટોક્યો અને જાપાની સરકારની તેમના અસાધારણ આતિથ્ય સત્કાર, વિસ્તૃત દૃષ્ટિ અને આ ઓલિમ્પિકના માધ્યમથી લચીલાપણુ તથા એકત્વનો સંદેશ ફેલાવવા માટે પ્રશંસા કરી. શ્રેણીબદ્ધ ટ્વીટ્સમાં પ્રધાનમંત્રીએ કહ્યું; “ભારતીય રમતોના ઈતિહાસમાં, ટોક્યો #
કેબિનેટે નાણાકીય વર્ષ 2021-22 માટે રેલવે કર્મચારીઓને 78 દિવસની સમકક્ષ ઉત્પાદકતા લિંક્ડ બોનસની ચુકવણીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે નાણાકીય વર્ષ 2021-22 માટે રેલવે કર્મચારીઓને ઉત્પાદકતા સાથે જોડાયેલા બોનસની ચૂકવણી માટે તેની પૂર્વ-ઉત્તર મંજૂરી આપી દીધી છે. લાયક રેલવે કર્મચારીઓને
પ્રધાનમંત્રીની સ્વીડન મુલાકાત દરમિયાન તેમનું પ્રેસ વક્તવ્ય (એપ્રિલ 17, 2018)

આદરણીય પ્રધાનમંત્રી સ્ટેફ઼ાન લવૈન, મીડિયાના મિત્રો, આ મારી સ્વીડનની પહેલી યાત્રા છે. ભારતના પ્રધાનમંત્રીની સ્વીડન યાત્રા લગભગ ત્રણ દસકાઓના અંતરાળ પછી થઇ રહી છે. સ્વીડનમાં અમારા ઉષ્માસભર સ્વાગત અને સન્માન માટે હું પ્રધાનમંત્રી લવૈનનો અને સ્વીડનની સરકારનો હૃદયપૂર્વક આભાર પ્રગટ કરૂ છું. મારી આ યાત્રામાં પ્રધાનમંત્રી લવૈને અન્ય નોર્ડિક દેશોની સાથે ભારતનાં સંમેલનનું પણ આયોજન કર્યું છે. તેના માટે પણ હું હૃદયપૂર્વક આભાર પ્રગટ કરૂ છું. ભારતના મેક ઇન ઇન્ડિયા અભિયાનમાં સ્વીડન શરૂઆતથી જ મજબુત ભાગીદાર રહ્યું છે. 2016માં મુંબઈમાં અમારા મેક ઇન ઇન્ડિયા કાર્યક્રમમાં પ્રધાનમંત્રી લવૈન પોતે ઘણા મોટા વ્યાપારી મંડળની સાથે સામેલ થયા હતા. ભારતની બહાર મેક ઇન ઇન્ડિયાનો સૌથી પ્રમુખ કાર્યક્રમ પણ ગયા વર્ષે ઓક્ટોબરમાં સ્વીડનમાં આયોજિત કરવામાં આવ્યો હતો. અમારા માટે તે ખુબ જ હર્ષ અને ગર્વનો વિષય છે કે ખુદ પ્રધાનમંત્રી શ્રી લવૈન તેમાં સામેલ થયા હતા. હું માનું છું કે આજની અમારી વાતચીતમાં સૌથી પ્રમુખ વિષય એ જ હતો કે ભારતના વિકાસથી બની રહેલા અવસરોમાં સ્વીડન કઈ રીતે ભારતની સાથે સમાન ભાગીદારી કરી શકે છે. તેના પરિણામસ્વરૂપ આજે અમે એક સંયુક્ત અભિનવ ભાગીદારી અને સંયુક્ત કાર્ય યોજના પર સહમતિ સ્થાપિત કરી છે. નવીનીકરણ, રોકાણ, સ્ટાર્ટ અપ, ઉત્પાદન વગેરે અમારી ભાગીદારીના પ્રમુખ પાસાઓ છે. તેમની સાથે અમે પુનઃપ્રાપ્ય ઉર્જા, શહેરી વાહનવ્યવહાર, વેસ્ટ મેનેજમેન્ટ જેવા અનેક વિષયો પર પણ ધ્યાન આપી રહ્યા છીએ, જે ભારતના લોકોના જીવનની ગુણવત્તા સાથે જોડાયેલા વિષયો છે. વ્યાપાર અને રોકાણ સાથે જોડાયેલા વિષયો પર આજે પ્રધાનમંત્રી લવૈન અને હું સ્વીડનના પ્રમુખ સીઈઓની સાથે મળીને પણ ચર્ચા કરીશું. અમારા દ્વિપક્ષીય સંબંધોનો એક અન્ય મુખ્ય સ્તંભ છે અમારો સંરક્ષણ અને સુરક્ષા સહયોગ. સંરક્ષણ ક્ષેત્રમાં સ્વીડન ઘણા લાંબા સમયથી ભારતનું ભાગીદાર રહ્યું છે અને મને વિશ્વાસ છે કે ભવિષ્યમાં પણ આ ક્ષેત્રમાં ખાસ કરીને રક્ષા ઉત્પાદનમાં, અમારા સહયોગ માટે અનેક નવા અવસરો પેદા થવાના છે. અમે અમારા સુરક્ષા સહયોગ, ખાસ કરીને સાયબર સુરક્ષા સહયોગને વધુ મજબુત કરવાનો નિર્ણય લીધો છે. બીજી એક અન્ય વાત જેના પર અમે સહમત થયા છીએ, તે છે કે અમારા સંબંધોનું મહત્વ ક્ષેત્રીય અને વૈશ્વિક પટલ પર પણ હોય. આંતરરાષ્ટ્રીય મંચ પર અમારો ઘણો નજીકનો સહયોગ છે અને આગળ પણ ચાલુ રહેશે. આજે અમે યુરોપ અને એશિયામાં થઇ રહેલા વિકાસ વિષે વિસ્તારપૂર્વક વિચારોનું આદાન-પ્રદાન કર્યું છે. અંતમાં હું ફરી એકવાર પ્રધાનમંત્રી લવૈનનો હૃદયથી આભાર પ્રગટ કરવા માંગીશ. આપ સૌનો ખૂબ-ખૂબ આભાર!!
પ્રધાનમંત્રીએ રેલવે અને રોડ ક્ષેત્રમાં થયેલી પ્રગતિની સમીક્ષા કરી

પ્રધાનમંત્રી, શ્રી નરેન્દ્ર મોદીએ, આજે રેલવે તથા રોડ ક્ષેત્રની માળખાગત સુવિધામાં થયેલી પ્રગતિની સમીક્ષા કરી હતી. રેલવે ક્ષેત્રની સમીક્ષામાં તેમણે નોધ્યું કે આ ક્ષેત્રમાં 2015-16ના વર્ષમાં કુલ 93,000 કરોડ રૂપિયાથી વધારેનું મૂડી રોકાણ થયું છે. જે ગયા વર્ષની સરખામણીએ 65 ટકાનો મોટો વધારો દર્શાવે છે. આ અત્યાર સુધીનું સૌથી વધુ મૂડી રોકાણ છે. તેવી જ રીતે, 2015 – 16 દરમિયાન, 1780 કિલોમીટરની લાઇન શરુ થઇ અને 1730 કિલોમીટરનું વિદ્યુતીકરણ કરવામાં આવ્યું. જે રેલવેના ઇતિહાસમાં આ ક્ષેત્રમાં થયેલા સૌથી શ્રેષ્ઠ પ્રદર્શનને દર્શાવે છે. પ્રધાનમંત્રીએ રેલવે સ્ટેશનના પુર્નવિકાસની ઝડપ વધારવાની જરૂરિયાત પર ભાર મુક્યો અને આગ્રહ કર્યો કે રેલવેએ આ અંગે પોતાની મહત્વકાંક્ષામાં નોંધપાત્ર વધારો કરવો પડશે. તેમણે રેલવેમાં સુધારો કરવા તથા તેની માળખાગત સુવિધામાં વિવિધતા લાવવા પર ભાર મૂક્યો. તેમણે જણાવ્યું કે ગ્રામીણ ક્ષેત્રમાં રેલવેની માળખાગત સુવિધાનો કૌશલ્ય વિકાસ જેવી પ્રવૃત્તિઓ માટે ઉપયોગ કરી શકાય છે. અને તેનાથી રેલવેની બિનભાડા આવકમાં વધારો થઇ શકે છે. રોડ ક્ષેત્રમાં, પ્રધાનમંત્રીને જણાવવામાં આવ્યું કે 2015-16 ના વર્ષ દરમિયાન 6000 કી.મીથી વધારે હાઇવેનું કામ પુરું કરવામાં આવ્યું છે. આ ઉપરાંત આ સમયગાળા દરમિયાન 10,098 કિલોમીટરના નિર્માણ માટે કોન્ટ્રાક્ટ આપવામાં આવ્યા છે. પ્રધાનમંત્રીએ દેશમાં રોડના વિકાસના વિવિધ મોડેલનો અભ્યાસ કરવા અને તેમાંની શ્રેષ્ઠ રીત અપનાવવા પર ભાર મૂક્યો હતો, જેથી રાજમાર્ગ નિર્માણના કાર્યમાં વધુ પ્રમાણમાં ખાનગી રોકાણને આકર્ષિત કરી શકાય. તેમણે મહત્વપૂર્ણ ભાગોમાં ભીડ ઓછી કરવા અને ટોલ ઉઘરાવવા નવીનત્તમ ટેક્નોલોજીઓ સ્વીકારવા પર ભાર આપ્યો.
પ્રધાનમંત્રીએ હિમાચલ પ્રદેશના કુલ્લુમાં એક પ્રવાસી વાહન ખીણમાં પડી જવાથી થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના કુલ્લુ જિલ્લામાં એક પ્રવાસી વાહન ખીણમાં પડતાં જાનહાનિ પર ઊંડો શોક વ્યક્ત કર્યો છે. શ્રી મોદીએ કહ્યું કે ઘાયલોને તમામ શક્ય સહાય પૂરી પાડવામાં આવી રહી છે. તેમણે ઘાયલોના જલદી સાજા થવાની પણ શુભેચ્છા પાઠવી હતી. પ્રધાનમંત્રી કાર્યાલયે ટ્વીટ કર્યું; "હિમાચલ પ્રદેશના કુલ્લુમાં એક પ્રવાસી વાહન ખીણમાં પડી જવાની ઘટના ખૂબ જ દુઃખદ છે. આ દુર્ઘટનામાં જેમણે પોતાના પ્રિયજનોને ગુમાવ્યા છે તેમના પરિવારો પ્રત્યે હું ઊંડી સંવેદના વ્યક્ત કરું છું. આ સાથે ઘાયલોને.તમામ શક્ય મદદ પૂરી પાડવામાં આવી રહી છે. હું તેમને ઝડપથી સાજા થાય તેવી શુભેચ્છા પાઠવું છું: પીએમ"
સાર્ક સદસ્ય દેશો માટે મુદ્રા રેગ્યુલેશન વ્યવસ્થાપનની રૂપરેખાવાળા પ્રસ્તાવને સંશોધનો સાથે 14 નવેમ્બર 2017 સુધી બે વર્ષનું વિસ્તરણ મળ્યું, આવશ્યકતા થવા પર વધુ લંબાવવામાં આવી શકે છે

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય કેબિનેટે સાર્ક સદસ્ય દેશો માટે મુદ્રા રેગ્યુલેશન વ્યવસ્થાપનની રૂપરેખાવાળા પ્રસ્તાવને સંશોધન સહિત 14 નવેમ્બર 2017 સુધી બે વર્ષ સુધી લંબાવવા માટે મંજૂરી આપવામાં આવી છે. આવશ્યકતા થવા પર નાણામંત્રી આ પ્રસ્તાવને વધુ સમય સુધી લંબાવી શકે તેમ છે. આ સુવિધા હેઠળ રીઝર્વ બેન્ક ઓફ ઇન્ડિયા તરફથી દરેક સાર્ક દેશ (અફઘાનિસ્તાન, બાંગલાદેશ, ભૂતાન, માલદિવ, નેપાળ, પાકિસ્તાન અને શ્રીલંકા)ને તેમની આયાત આવશ્યકતા અનુસારના આધારે મુદ્રા રેગ્યુલેશનનો પ્રસ્તાવ આપવામાં આવ્યો છે જે ડોલર, યુરો અથવા ભારતીય રૂપિયામાં બે બિલિયન અમેરિકન ડોલરથી વધુ ના હોવું જોઇએ. 9 ઓક્ટોબર 2013ના રોજ વોશિંગ્ટનમાં સાર્કના આર્થિક સમૂહની 27મી બેઠકમાં સાર્ક સદસ્ય દેશોના સેન્ટ્રલ બેન્ક ગવર્નન્સના ફ્રેમવર્કમાં કેટલાક સંશોધન કરવા માટેની પરવાનગી આપવામાં આવી હતી. આ મંજૂરીના આધાર પર ફ્રેમવર્કના પરિચાલન દરમિયાન મળેલા અનુભવ સાથે રહ્યા હતા, સાથે જ મંજૂરી પાછળનો હેતુ તેના અનુચ્છેદોમાં સ્પષ્ટતા લાવવાનો હતો. કેબિનેટની સ્વીકૃતિ પછી આરબીઆઈ તેના પરિચાલન અંગે સાર્ક દેશોની સેન્ટ્રલ બેન્કોથી ક્રમવાર દ્વિપક્ષીય વાતચીત કરશે. સરકારની પૂર્વ અનુમતિ મળ્યા પછી આ દ્વિપક્ષીય અનુબંધો અંગે આરબીઆઈના હસ્તાક્ષર થશે. ફ્રેમવર્કમાં કોઇ પણ સંશોધન અગાઉ નાણામંત્રીની પૂર્વ અનુમતિ લેવી જરુરી હશે. સાર્ક સદસ્ય દેશો માટે મુદ્રા રેગ્યુલેશન વ્યવસ્થાપનની રુપરેખાવાળા ફ્રેમવર્કને સાર્ક સદસ્ય દેશોની સાથે ભારતના સંબંધોને પ્રગાઢ બનાવ્યા છે. આ વ્યવસ્થાપન સાર્ક દેશોમાં ભારતની વિશ્વસનિયતા અને કદ વધારવાની ઉપરાંત ક્ષેત્રમાં આર્થિક સ્થાયિત્વને પ્રોત્સાહન આપશે. સાર્ક દેશોમાં મુદ્રા રેગ્યુલેશનની સુવિધાનો વિસ્તાર ક્ષેત્રીય એકીકરણ અને પરસ્પર નિર્ભરતાને મજબૂતી પ્રદાન કરશે અને ક્ષેત્રમાં ભારતના આર્થિક પ્રભાવમાં વધારો કરશે. ફ્રેમવર્ક વ્યવસ્થાપનની વૈધતામાં વધારો કરવામાં કોઇ આર્થિક નિહિતાર્થ નથી. જો કોઇપણ દ્વિપક્ષીય વિનિયમન વ્યવસ્થાપન હસ્તાક્ષરિત થાય છે તો કોઇપણ પક્ષ / પક્ષોના પાછળ હટવાની સ્થિતિમાં આરબીઆઈની આરક્ષિત વિદેશી મુદ્રા, અધિકત્તમ બે બિલિયન અમેરિકી ડોલર સુધી હંગામી ધોરણે ખર્ચ થઇ જશે. ધિરાણ લેનાર દેશ, ડોલર, યુરો અથવા ભારતીય રૂપિયામાં મોકલી આપશે પરંતુ ઘરેલું મુદ્રામાં ધિરાણ આપવા પર કોઇ વ્યાજ નહીં મળે. પૃષ્ઠભૂમિકા : સાર્ક સદસ્ય દેશો માટે મુદ્રા રેગ્યુલેશન વ્યવસ્થાપનની રૂપરેખાવાળો પ્રસ્તાવ ભારત સરકાર દ્વારા એક માર્ચ 2012ના રોજ મંજૂર કરવામાં આવ્યો હતો. ફ્રેમવર્કને અલ્પાવધિવાળી વિદેશી મુદ્રા આવશ્યકતાઓના નિધિયનના હેતુ સાથે લાવવામાં આવ્યું છે.
પ્રધાનમંત્રીએ ખેલો ઇન્ડિયા સ્કૂલ ગેમ્સનાં ઉદ્ઘાટન સમારંભને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ઇન્દિરા ગાંધી ઇન્ડોર સ્ટેડિયમમાં ખેલો ઇન્ડિયા સ્કૂલ ગેમ્સનાં પ્રથમ સંસ્કરણનું ઉદ્ઘાટન કર્યું હતું. આ પ્રસંગે એકત્રિત જનમેદનીને સંબોધતા તેમણે કહ્યું હતું કે, રમતગમત આપણી યુવા પેઢીનાં જીવનમાં કેન્દ્રસ્થાને હોવું જોઈએ. તેમણે ઉમેર્યું હતું કે, રમતગમત વ્યક્તિત્વ વિકાસ માટેનું મહત્ત્વપૂર્ણ માધ્યમ છે. તેમણે વ્યસ્તતા વચ્ચે પણ રમતગમત અને ફિટનેસ માટે સમય કાઢવા બદલ યુવાનોની પ્રશંસા કરી હતી. આ પ્રસંગે ઉપસ્થિત પ્રસિદ્ધ રમતવીરોનો ઉલ્લેખ કરીને તેમણે કહ્યું હતું કે, એ રમતવીરોએ અનેક અવરોધોનો સામનો કરીને હિંમત હાર્યા વિના સફળતાનાં શિખરે પહોંચીને પોતાના માટે અલગ સ્થાન ઊભું કર્યું હતું. પ્રધાનમંત્રીએ ભારપૂર્વક જણાવ્યું હતું કે, ભારતમાં પ્રતિભાશાળી ખેલાડીઓની ઊણપ નથી. તેમણે ઉમેર્યું હતું કે, આપણે યુવા રાષ્ટ્ર છીએ અને આપણે રમતગમતમાં વધારે શ્રેષ્ઠ દેખાવ કરી શકીએ છીએ. તેમણે કહ્યું હતું કે, આંતરરાષ્ટ્રીય સ્તરે ભારતનું મહત્ત્વ વધી રહ્યું છે, ત્યારે તેનો અર્થ એ નથી કે આપણી પાસે મજબૂત સૈન્ય અને વિકસિત અર્થતંત્ર છે. તેનો અર્થ છે કે ભારત વિજ્ઞાનીઓ, કલાકારો, રમતવીરો વગેરે ધરાવતા વિશિષ્ટ અને પ્રતિભાશાળી નાગરિકોથી સંપન્ન છે. તેમણે વિશ્વાસ વ્યક્ત કર્યો હતો કે, ભારત આ ઊંચાઈએ પહોંચશે. તેમણે ઉમેર્યું હતું કે, તેમને ભારતની યુવા પેઢીમાં વિશ્વાસ છે. તેમણે કહ્યું હતું કે, ખેલો ઇન્ડિયા ફક્ત ચંદ્રકો જીતવા માટેનો રમતોત્સવ નથી. તેમણે સમજાવ્યું હતું કે, આ રમતગમત માટે સામૂહિક ચેતના પેદા કરવાનો પ્રયાસ છે. અમે એ દરેક પાસાં પર ધ્યાન કેન્દ્રિત કરવા માંગીએ છીએ, જે રમતગમતને સમગ્ર દેશમાં વધારે લોકપ્રિય બનાવે. શ્રી નરેન્દ્ર મોદીએ જણાવ્યું હતું કે, ગ્રામીણ ભારત અને નાનાં નગરોમાંથી યુવાનો આગળ આવી રહ્યાં છે અને રમતગમતમાં ઉત્કૃષ્ટ દેખાવ કરી રહ્યાં છે એ જોવું ખરેખર આનંદદાયક છે. આ યુવાનોને પ્રોત્સાહનની જરૂર છે, જે સરકાર પ્રદાન કરવા ઇચ્છે છે. પ્રધાનમંત્રીએ જણાવ્યું હતું કે, જેઓ રમતગમતને ખરાં હૃદયથી ચાહે છે તેમને નાણાકીય વળતરની અપેક્ષા હોતી નથી. તેમણે ઉમેર્યું હતું કે, આ કારણે રમતવીરો વિશેષ છે. પ્રધાનમંત્રીએ કહ્યું હતું કે, જ્યારે એક ભારતીય રમતવીર જીતે છે અને જ્યારે તે ત્રિરંગો લહેરાવે છે ત્યારે સંપૂર્ણ દેશનાં નાગરિકોમાં રાષ્ટ્રપ્રેમ જાગે છે અને ઉત્સાહનું મોજું ફરી વળે છે.
પ્રધાનમંત્રીએ હેલ્થગિરી એવોર્ડ 21 ના વિજેતાઓને અભિનંદન આપ્યા

પ્રધાનમંત્રી શ્રી નરેન્દ્ર મોદીએ હેલ્થગિરી એવોર્ડ 21ના વિજેતાઓને અભિનંદન પાઠવ્યા છે. શ્રેણીબદ્ધ ટ્વિટમાં, પ્રધાનમંત્રીએ કહ્યું; "હું #
મંત્રીમંડળેભારતીય ચિકિત્સા પદ્ધતિ બિલ, 2019 માટેના રાષ્ટ્રીય કમિશનમાં અધિકૃત સુધારાઓ માટેની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળેભારતીય ચિકિત્સા પદ્ધતિ બિલ, 2019 માટેના રાષ્ટ્રીય કમિશનમાં અધિકૃત સુધારાઓ માટેની દરખાસ્તને મંજૂરી આપી હતી. આ બિલ રાજ્યસભામાંસ્થગિત છે. પ્રસ્તાવિત કાયદો ભારતીય ચિકિત્સાની શિક્ષણ પદ્ધતિના ક્ષેત્રમાં જરૂરી નિયામક સુધારાઓ કરવાની ખાતરી આપે છે. પ્રસ્તાવિત નિયામક માળખું સામાન્ય નાગરિકના હિતોની રક્ષા કરવા માટે પારદર્શકતા અને જવાબદારી પૂરાપાડશે. આ કમિશન દેશના તમામ ભાગોમાંપરવડે તેવી આરોગ્યસેવાઓની ઉપલબ્ધતાને પ્રોત્સાહન આપશે. આ કમિશનની રચનાભારતીય ચિકિત્સા પદ્ધતિને લગતી શૈક્ષણિક સંસ્થાઓના શૈક્ષણિક ધોરણો, મૂલ્યાંકન, આકારણી અને માન્યતાને લગતા કાર્યોનેસુનિયોજિત કરવા માટે કરવામાં આવી છે. એનસીઆઈએમની સ્થાપનાનો મૂળ ઉદ્દેશ્ય જરૂરી ગુણવત્તાયુક્તતબીબી વ્યવસાયિકોપૂરાપાડવાની ખાતરી આપવાનો અનેભારતીય ચિકિત્સા પદ્ધતિમાંચિકિત્સા સેવાઓના તમામ પાસાઓમાં ઉચ્ચ નૈતિક ધોરણોનું અમલીકરણ કરવાનો છે.